
 Velečasnoj braći svećenicima i svim vjernicima banja- 
lučke biskupije pozdrav, mir i blagoslov od Boga Oca i 
Gospodina našega Isusa Krista. 


-Gospodin Isus ustanovio je jedan zavod i povjerio mu zadaću, 
da ljude uzgaja, posvećuje i u nebo vodi. A taj zavod jest: Crkva. 
Toj svojoj Crkvi On je utisnuo osobita znamenja, po kojima 
će ju ljudi moći raspoznati; a među tim ističe se kao najvažnije i 
najbitnije: jedinstvo. Ovo jedinstvo Crkve htio je božanski Uteme- 
ljitelj da bude kao biljeg istine i nepobjedive snage kroz sva stoljeća. 
Nauka, da je samo jedna Isusova Crkva na zemlji, odvelikog je 
značenja i.važnosti-u-današnje doba, jer danas se čuje, kako neki 
protivnici Svakom prilikom napadaju na sv. Crkvu i zavodljivo go- - 
-—"vore te smućuju duše: da se može u svakoj vjeri .Bogu služiti _i 
spasiti, pa da ne ovisi mnogo o tome: jesi li katolik, ili pripa- 
dio kojoj drugoj crkvi. Bez obzira na sve drugo, vidi se sva laž 
take tvrdnje već iz toga, jer je samo jedna Crkva Božja, pa ne 
može stoga biti svejedno, pripadamo li toj Crkvi ili ne. Tko nije 
član Crkve Isusove, taj ne ima dijela s Isusom. Ki 
Zato smatramo uprav nužnim, predragi vjernici, da vam: ovaj 
put progovorimo o Crkvi, i to o njezinom jedinstvu. IL 
Crkva, o kojoj govorimo, nije to zgrada, sazidana od kamena 
ili cigle, u kojoj se sv. Misa govori i sv. Sakramenti podjeljuju, 
nego je ona općina ili zajednica svih pravovjernih kršćana na zem- 
lji, koji ispovjedaju jednu: te istu vjeru, primaju jedne te iste Sakra- 
mente i priznaju jednog vrhovnog glavara sv. Oca Papu i njemu 
podređene biskupe. . Sveta, dakle, Crkva jesu kršćani po svemu 
svijetu, koji primivši sveti krst, priznaju Isusa za'svoga vrhovnoga 
nevidljivog poglavara, a sv. Oca Papu rimskog za Isusova namjes- 
nika na zemlji i vidljivog vrhovnoga glavara Crkve, te koji pod 
posluhom :sv. oca Pape i podređenih mu biskupa jedno te isto 
vjeruju, jedne ter iste Sakramente primaju i jednim te istim nači- 
nom Boga štuju. Ovu Crkvu mi vjerujemo. Ona se zove zajed- 
nica svih vjernika, jer svi njezini članovi imadu biti kao jedna obi- 
telj; povezani i. pojedinci međusobno i svi skupa svetim vezama 

jedne vjere, uzajamne ljubavi ie s jednim vrhovnim poglavarom, 
kao zajedničkim ocem. 

Sad će vam, kad ovo znadete, biti jasnija istina, o kojoj: ras- 
pravijamo. 

Gospodin Isus, kao što je naučavao samo jednu vjeru, tako 
je uslanovio i samo jednu crkvu, — Već u starom zakonu Proroci 
mnogo toga rekoše o Crkvi, koju je imao utemeljiti Spasitelj svi- 
jeta, i to tako jasno, jasnije mnogo, nego li o samom Isusu Kristu, 
kako kaže sv. Augustin. Tako o njoj govori Isaija prorok, i pre- 
dočuje ju kao goru Gospodinovu i kao kuću Božju, u koju će ući 
svi narodi svijeta. »A u zadnje vrijeme«, veli on, ,gora će kuće 
Gospodinove stajati na vrhuncu bregova i uzdizati će se nad vr- 
hunce, i hrlit će k njoj svi narodi. | mnogi će narodi ući i go- 
voriti: Dođite, uziđimo na goru Gospodinovu, ka kući Boga Ja- 
kovljeva, da nas uči svoje putove, i da idemo stazama njegovim: 
jer sa Siona će izaći zakon. i riječ. Gospodinova iz Jerusalema.« 
(Is. 2.2—3). Tu prorok govori 0 jednoj “samo-gori,_0 jednoj kući, 
- kući Božjoj, a to je Crkva, kojoj će svi narodi hrliti, da“ čuju riječ 


Gospodinovu, i da se nauče ići stazama Njegovim. Sv. Optat o 


ovom mjestu prekrasno razlaže i veli: Pisano je u Izaiji proroku: 
Iz Siona će izaći zakon i riječ. Gospodinova iz Jerusalema: .Na 
onoj gori Sionu nije vidio Izaija dolinu, nego na gori svetoj, 
a to je Crkva, koja se diže i prostire, kako se daleko prostire rim- 
sko gospodstvo, pod cijelim nebom. Jest dakle taj duhovni Sion 
Crkva, kojoj je od Boga Oca Krist postavljen  Kraljem, koja obu- 
hvaća sav krug zemaljski, i na tome cijelom krugu je samo jedna 
Crkva katolička.« A sv. Augustin: »Što je tako očito kao gora? Ali 
ima gora-i nepoznatih, jer se na jednom kraju zemlje nalaze. Ona 
pak gora nije taka, jer ona je napunila svu površinu zemlje, i o 
njoj se veli: da je postavljena na vrhuncima bregova.« A Gospo- 
din Isus, uvijek govori o jednoj samo Crkvi. Tako kaže Petru: 


»Ti si Petar, i na toj stijeni sagradit ću Crkvu svoju.« Ne veli: , 


sagradit ću crkve svoje, nego Crkvu svoju — jednu samo. Na 
dalje, On nalaže, da se onoga, koji ne posluša opomene pred 
jednim i dvojicom svjedoka, prijavi Crkvi, i ako nju ne posluša, 
da ga se onda ima smatrati za poganina i javnog grješnika. (Mat. 
18, 17). | tu govori samo o jednoj svojoj Crkvi. Isto tako-On 


prispodablja svoju Crkvu s jednim stadom i s jednim pastirom . 
(Iv.:15); i jednim poljem, na kojem raste pšenica i korov; i jed- ' 


nom mrežom, u kojoj ima dobrih i zlih riba; s jednim vinogra- 


de 


dom, u koji dolaze radnici u razno doba dana itd. Sve su ovo 
slike, koje nam označuju jednu, a ne više crkava. 

I Apostoli govore uvijek samo o jednoj Crkvi. Sv. Ivan kaže, 
da je Isus umro, da sve ljude i pogane i židove, koji će se obra- 
titi, okupi u jednu zajednicu,. u jednu Crkvu. ,Krist je umro ne 
samo za narod — Židove, — već da također rastepenu djecu Bož- 
ju zajedno u jedno skupi. (lv. 11, 51—52) Isti sveti Apostol vidio 
je Crkvu u slici svetoga grada novoga Jerusalema, te piše: ,A ja 
Ivan, vidio sam sveti grad novi Jerusalem, gdje silazi od Boga s 
neba, pripravljen kao zaručnica za zaručnika njezina urešen. (Otkr. 
21. 1) Kao što je bio samo jedan Jerusalem, tako je i od Isusa 
osnovana samo jedna Crkva. A sv. Pavao apostol još jačim rije- 
čima ističe tu jednu Crkvu, kad među ostalim veli: ,Krist je lju- 
bio svoju Crkvu te je sebe samoga za nju dao.“ (Ffež. 5, 24.) 
Isus je hotio da Crkva bude njegovo otajstveno tijelo, kojemu je 
on glava, slično -čovječjem tijelu, koje po naravi samoj ne može 
biti bez glave. Pa_kao što je Isus uzeo samo jedno ljudsko tije- 
lo, koje-je-prikazao Ocu svomu na križu za naše otkupljenje, tako 


—je On mogao imati i samo jedno otajstveno tijelo. ,Njega je,“ 


veli Apostol, ,Bog postavio nad svu Crkvu, koja je tijelo njego- 


vo“ (Efež. 1, 22—23.) Stoga među bezbrojnim onim nekatoličkim 


družbama ili crkvama, jedna samo može biti prava Crkva Isusova, 
kao što je i jedna samo vjera, koju je On naučavao. To je što i 


"Apostol hoće da istakne, kad veli: Jedno tijelo, jedan Duh, kao 


što ste i pozvani u jednoj nadi zvanja svojega. Jedan Gospodin, 
jedna vjera, jedan krst. (Ibid. .4. 45.) Kad bi ko htio ustvrditi, da 
su sve one crkve, što danas postoje, također od Isusa, morao bi 
reći, da su i one sve razne i protuslovne nauke, koje one vjeruju i 
naučavaju također od Isusa. A je li to moguće? Tko bi se usu- 
dio šta takva i pomisliti o Isusu, koji je Istina i Svetost. Zato i 
piše Apostol: Krist, koji je po nama vama propovijedan, nije bio 
da i ne, već da bijaše u njemu. (2 Kor. 1 19). 

I sveti Oci jednoglasno potvrđuju, da je božanski Spasitelj 
utemeljio samo jednu Crkvu. Sv. Klement rimski piše: ,Jedan 
Otac svih, jedna Riječ svih i jedan Duh' sveti, koji je svuda. Jed- 
na je također djevičanska Majka. Ja ju nazivam Crkva.“ 1 opet 
piše: Samo je jedna Crkva; ono su krivovjerci, koji nastoje tu 
Crkvu u više rastaviti“ A sv, Ciprijan, glasoviti biskup Kartaški, 
kaže: ,,Crkva je jedna, koja se po plodnosti umnožaje i uvijek se * 
dalje širi, kao što su traci sunca mnogi, a samo je jedno svijetlo. 

Drvo ima mnogo grana, ali stablo je samo jedno. Iz jednog iz- 
vora ističe više potoka i premda se čini, da se po svojoj punoći 
i izdašnosti mnogostruko širi, ipak jedan početak jedinstvo sačuva. 
Otrgni jedan trak sunca od lijela; jedinstvo ne dopušta dijeljenje 
sunca. Otrgni od drveta granu, otrgnuta neće moći niknuti-ni 
rasti. Rastavi od izvora potok, rastavljen će presušiti. Tako je i 


Crkva. Ona prožeta svijetlom Gospodinovim, izlijeva svoje trako- | 


ve preko cijele zemlje, a ipak je samo jedno svijetlo, koje se svuda 
izlijeva, a da se jedinstvo tijela ne razdijeli, u punoći svoje plod- 
nosti širi ona svoje grane preko cijele zemlje; ona širi sve više 
potoka, koji bogato teku. Ipak je samo jedna glava, jedan izvor, 
i jedna_majka u napretku vrlo plodna.« I opet sveti naučitelj da 
istakne jedinstvo Crkve, to jest, da je ona samo jedna i da nije 
moguće, da ih ima više, prekrasno govori: sJedan Bog, i Krist je 
jedan, i jedna Crkva Njegova, i vjera je jedna, i puk je jedan u 


čvrsto jedinstvo tijela, najijesnijom slogom sjedinjeno.« 1 kao što ' 


se jedno tijelo ne da rastaviti i razdijeliti, tako se ni jedinstvo 
Crkve ne može rastaviti i rastrgati. Pa kao što kad se-koje udo 
rastavi ili odsječe od tijela, ne može više živjeti, već je odmah 
mrtvo, tako se ne da ni Crkva rastaviti i rastrgati, jer što se god 
od: matice-rastavi: i:otkine, nemože: samo za se živjeti, već. mora 
usahnuti i uginuti. Stoga opominje sv. Augustin: »Gledajte .čega 
treba da se čuvate, gledajle, čega treba da se bojite.  Dogodi se, 
da se na tijelu čovječjem koji član odsječe, prst, ruka, noga: zar će 
odsječeni član duša slijediti? Dok je bio onaj članak u tijelu, ži- 
vio je, bio živ, a odsječen je mrtav, izgubio je život. Tako i krš- 
ćanin katolik; dok je u tijelu — Crkvi, živi; odsječen, izbačen, 
postao je krivovjerac. A odsječen članak duh ne slijedi.« 

Jednu je, dakle, Gospodin Isus Crkvu utemeljio; pa stoga 
svaki onaj; koji nije član te Crkve Isusove, naliči lozi odsječenoj 
od trsa, grani od stabla, on nije na pravom putu, koji vodi u vje- 
čno blaženstvo. »Tko se ne drži toga jedinstva — Crkve, — ne 
drži zapovijedi Božjih, ne ima vjere u Oca i Sina, ne ima voki ni 
spasenja«. 

A božanski Spasitelj “nije samo ustanovio jednu Crkvu, nego 
i jedinstvenu. Jer kad ne bi bila jedinstvena, ne bi mogla biti ni 
jedna. Ona bi se pocijepala u više međusobno oprečnih družbi, 
a po tom i crkava. Kada dakle, velimo: vjerujem svetu katoličku 
“ Crkvu, tim hoćemo da kažemo da nije samo jedna Brojem Crkva; 
već da je ona i jedinstvena. 

Jedinstvenost pak Crkve stoji u tome, što svi članovi njezini 
drže i ispovjedaju jednu te istu vjeru, imadu jedno te isto bogo- 
služje i svete Sakramente te priznaju jednog vrhovnog poglavara. 

Bila je volja našega Gospodina, da svi vjernici, rasuti po svim 
krajevima svijeta, budu najsvetijim vezama: vjere, ufanja i ljubavi, 
povezani i sjedinjeni kao jedna obitelj, kao jedno tijelo. Ovo nam 
jasno pokazuju njegove riječi: ,Ja imam, veli, još i druge ovce, koje 
nisu iz ovoga ovčinjaka i njih moram dovesti i čuti će moj glas 
biti će jedan pastir i jedno stado.“ (Iv. 10, 16) Pod tim jednim sta- 
dom, kojemu imadu pripadati i židovi i pogani, razumije se Crkva; 
ona je nastala iz dva naroda: poganskoga i židovskoga. Imade li 
prema izričitim riječima Isusovim biti samo jedna Crkva — jedan 
ovčinjak ili stado — jasno je da mora biti i jedna _ vjera, jedan 
nauk, i jedna vlast, kojom se svi ravnaju i upravljaju k opredjelje- 
nom cilju. Svi dakle, koji toj Crkvi pripadaju, moraju biti jedinstve- 
ni u vjeri, to jest jedan te isti nauk vjerovati, jedne te iste Sa- 
kramente primati, i jednim te istim načinom Boga štovati. Jer ako ne bi 
bili u_vjeri-složni, isto svi vjerovali i držali, morali bi se rastepsti u 

_ razne stranke, i onda ne bi mogli biti ni u jednoj Crkvi. — Crkva 
je »kraljevstvo« Božje na zemlji, koje će trajati sve do konca svije- 


. tar Hoće li pak da ostane do konca svijeta, to ona mora biti je- 


dinstvena. Jer svako zna, da kraljevstvo, koje u sebi nije jedinstve- 
no, ne može dugo opstati, kako to sam Gospodin kaže: ,,Svako 
kraljevstvo, koje je u sebi razdijeljeno — to jest nesložno — opu- 
stošit će i ni jedan-grad ili kuća razdijeljena proti sebi, ne će op- 
stati“ (Mat. 12, 25). A koliko je našemu božanskom Spasitelju stalo 
do toga, da se u njegovoj Crkvi sačuva jedinstvo vjere, koja je prva 
i najnužnija krijepost među svima onima svezama, koje čovjeka s 
Bogom vežu — jer bez vjere nije moguće Bogu se dopasti — to 
nam očito pokazuju one jake ali ganuiljive riječi u divnoj Njegovoj 
svećeničkoj molitvi, upravljenoj Ocu nebeskome, kad je polazio na 
svoju pregorku muku. »Oče sveti, tako je on molio, sačuvaj ih u ime 
svoje, koje si mi dao, da budu jedno kao i mi.« (Iv. 17, 11.) Pa ni- 
je mu to bilo dosta nego je još nastavio: ,Ne molim pak za njih 
samo, nego i za sve one, koji će na njihovu riječ vjerovati u me; 
da svi jedno budu kao što ti Oče u meni a ja u tebi, da i oni u 
nas jedno budu... da budu posve jedno, i da pozna svijet, da si 
me ti poslao.« (Ibid.) Hoće On da jedinstvo njegovih — njegove 
Crkve — bude slično najsavršenijem jedinstvu među Ocem i Si- 
nom. A među Ocem i Sinom posvemašnje .je jedinstvo naravi, 
nik 

misli i volje. Otac i Sin s Duhom Svetim jedne su naravi božanske; 
jedne misli, jedne volje. Takovo jedinstvo hoće Gospodin :da_bu- 


de među njegovim. On hoće, da se sve misli i sva mnijenja svih 


vjernika po čitavom svijetu u čudovitom jedinstvu vjere slože, zdru- 
že i sjedine. I to jedinstvo, jedinstvo tolikih duhova_ i tolikih volja, 
koje: čini jedan duh, jednu misao i jednu volju, jedno srce, da ta: 
ko jednim ustima hvale i slave Boga, koji ih je sve u jedno združio, 
bit će sigurno znamenje, po kojem će svijet poznati, da je Crkva 
djelo Isusa Krista. To je eto ono jedinstvo razuma ili vjere,“ volje 
ili ljubavi, koje nam spominje sv. Luka, kad veli, da je u vjernika bi- 
la jedna duša, jedno srce. (Djel. 4. 32.) 

Stoga i Apostoli ništa toliko vjernicima na srce ne privezuju 
kao to, da jedno budu u stvarima vjere, i od ničega ih toliko ne od- 
vraćaju, kao od nesloge i vjerskog razdora. Tako sv. Pavao upra- 
vo moli pišući: Molim vas braćo za ime našega Gospodina Isusa 
Krista, da svi jedno te isto govorite i da među vama ne bude 
razdora, već da budete savršeni u jednom osjećanju i jednom mni- 
jenju. (1 Kor. 1, 10) »Nastojte, opet piše Apostol, jedinstvenost 
vjere sačuvati po vezi mira. Jedno tijelo i jedan duh, tako kako 
ste i pozvani k jednoj nadi vašega zvanja. Jedan Gospodin, jedna 
vjera; jedan krst, i jedan Otac svih. (Efež. 4). 

Jedinstvenost u vjeri smatrala se uvijek kao znak i biljeg 
prave Crkve Isusove. Sv. Justin biskup i mučenik veli: »Među 
krivovjercima proklinje uvijek jedan drugoga, jer se međusobno ne 


slažu; ta je dokaz, da su njihova vjerska mnijenja nastala iz oho-' 


losti, kao što je i njihova nesloga potvrda naše vjere.« A sv. Ata- 
nazije piše: »Krivovjerci su nepostojani i nestalni ljudi, kako ih 
opisuje sv. Jakov, nikada ne ostaju kod svoga mnijenja; što su prije 
napadali, sada tvrde; što im se prije dopadalo, sada im se ne 
sviđa; što su prije htjeli dokazati, sada to zabacuju . . smatrali bi 
ih prije za kramare nego li za učitelje, za kakve se izdaju.« Jedin- 
stvenost je dakle po nauci sv. Otaca dokaz istine; a ondje, gdje 
te ne ima, da ne treba tražiti učitelje istine. ,Po čemu,« piše Ter- 
tulijan, »možemo poznati krivovjerce i neprijatelje Apostola, nego 
po neslozi, koja kod: njih vlada, kad po volji nauke Apostola ili 
prihvaćaju ili zabacuju.“ 
Crkva Isusova, napokon, mora imati jednoga vrhovnoga gla- 
vara. — . 

Djelo otkupljenja roda ljudskoga, što ga je Gospodin Isus 
dovršio, imali su Apostoli nastaviti i proslijediti. Zato je On po- 

lazeći na nebo prenio svoju vlastitu vlast na Apostole. ,Kao što 
je mene poslao Otac, tako i ja šaljem vas. (Iv. 20, 21.) Da on 
djelo spasenja izvrši, trostruku je službu vršio: službu učitelja, 
svećenika i pastira. Jer je, dakle, Gospodin: svoje Apostole poslao, 
kako je On sam od svoga Oca bio poslan, te ih svojom vlastitom 
vlašću oboružao, slijedi, da im je predao i svoju trostruku službu: 
službu učiteljsku, svećeničku i pastirsku. »Idite po svemu svijetu 
i propovjedajte evanđelje . . . krsteći ih... i učite ih, da drže sve, 
što sam vam zapovjedio“. . . . (Mark. 16, 15. Mat. 28, 19—20) Po 
Njegovoj zapovjedi imali su Apostoli da propovjedaju Njegov bo- 
žanski nauk, da dijele svete Sakramente ter da upravljaju i vode 
vjernike kako će postići vječno blaženstvo. Zato je opet i svom 
strogošću zapovjedio svima, do kojih će doprijeti njihova riječ, da 
tu riječ prime kao Njegovu i da ih slušaju kao Njega: ,Tko vas 
sluša, mene sluša; a tko vas prezire, mene prezire.“ (Luk. 10, 16) 

A ova apostolska služba nije smjela, bilo smrću Apostola ili 
tokom vremena, prestati; bila je ona ustanovljena na spas ljudi, 
pa je-zato imala trajati sve do konca svijeta. Isus je zapovjedio 


—Apostolima, Za - propovjedaju evanđelje svakom stvorenju, da Nje- 


govo Ime nose pred narodima i kraljevima, ter da Mu budu 


_—-sVjedoci do zadnjeg kraja zemlje. A u izvršenju te zamašne za- 


daće obećao im, da će ostati s njima; ali ne za koju godinu, ili 
koje stoljeće, već kroz sve vrijeme do konca svijeta. ,l evo ja 
sam s vama sve do konca svijeta“. (Mat. 28.) ,Koji, na ovo kaže 
sv. Jeronim, kad obećaje, da će s njima biti, do konca svijeta, po- 
kazuje: da će i Apostoli uvijek živjeti, i da On nikada vjernika ne 
će ostaviti“. Tako je eto po božanskom nalogu, ova apostolska 
služba imala od Apostola preći na njihove nasljednike. Stoga su 
i Apostoli sami postavljali sebi nasljednike i ovim izričito naložili, 
da se brinu te i oni odaberu i postave vrijedne muževe, koji će 
dalje ovu apostolsku službu preuzetii proslijediti:, Stoga Ti, sine 
moj, jačaj u milosti Isusa Krista; i što si čuo od mene pred mno- 
gim svjedocima, ono predaj vjernim ljudima, koji će biti vrijedni i 
druge naučiti. (Tim. 2, 1—2) I tako kao što je Krist bio poslan 
od Boga, a Apostoli od Krista; i biskupi i svi, što su naslijedili | 
Apostolima, od Apostola su poslani. 

Apostoli su ovu trostruku službu, što su primili od Isusa, i- 
mali vršiti ne neovisno, već u zajednici i pod vrhovnim vodstvom 
sv. Petra. Isus je naime u svojoj božanskoj mudrosti pronašao za 

nužno, da Njegova Crkva imade vidljivu vrhovnu glavu; a za tu 
vrhovnu glavu postavio je sv. Petra. 

Nije teško dokazati istinu, da je Crkvi nužna vrhovna vidljiva 
glava za njezin opstanak. 

Svako i najmanje društvo, pače i obitelj od nekoliko samo 
članova, mora imati svoga poglavara, ako hoće da se uzdrži. — 
Vi sami dobro znate, ako u kojoj kući ne ima starešine, u njoj ne 
može biti reda, ni sklada, ni mira, ona ne može napredovati, mora 
nazadovati i na koncu se raspasti: Tako vam je u svakom gradjan- 
skom društvu. 

Ali to još više vrijedi u stvarima duhovnim, u stvarima, koje 
se tiču vjere i duševnog spasenja. Ako u kući ne ima starijega, 
koji će mlađe svjetovati, opominjati, poticati na bogobojazan život, 
i vršenje kršćanskih dužnosti, ako je svakom slobodno, da radi, 
što hoće, nije moguće da će se članovi obitelji održati na stazi 
krjeposti, nego će pasti u razne grijehe i opačine te se podati 
razuzdanu životu. - Tako_i još. gore bi bilo u župi, gdje ne bi bilo 
svećenika,. koji bi riječ Božju puku naviještao, poučavao. ga u 
kršćanskom nauku, sveta Otajstva dijelio-i uopće duhovnu brigu 
vodio, taj bi puk sigurno za kratko vrijeme vjeru izgubio. i .podiv- 
ljao. + Ako dakle, ne može obitelj bez glave obitelji, župa bez:sveće- 
nika, biskupija bez biskupa, država bez vladara opstojati, kako bi 


onda mogla Crkva, to najveće društvo na svijetu biti bez vrhovne ' 


glave? Znamo iz povjesti, da su: najstariji poganski narodi imali 


“ svoje najviše, vjerske poglavare, koji su se brinuli za vjerske stvari. , 


i kojima su se svi ostali u duhovnim stvarima: pokoravali. 
U starom zavjetu židovi su bili narod odabrani, narod Božji, 
imali svoju pravu crkvu, koja se protezala na njibovo pleme samo, 


i nije imala uvijek trajati; već samo do dolaska Isusova. Pa ipak . 


Bog je toj židovskoj crkvi dao vrhovnog glavara, velikog svećeni- 
ka Arona i njegove nasljednike. Njemu su se kao vrhovnom sve- 


ćeniku “svi «svećenici i svi židovi morali. pokoravati u stvarima. 


. vjerskim pod kaznu smrti. Jeli židovska crkva, koja :je bila i traja- 
njem i opsegom ograničena, imala svoga vrhovnoga glavara, koliko 


je potrebitija bila taka vrhovna glava za Crkvu Kristovu, koja se_- 


: imala raširiti u sve krajeve zemlje i trajati do konca svijeta. 
Crkva je djelo Božje. Njezin je Utemeljitelj Isus, Sin Božji, 


. vječna Mudrost. On ju je tako uredio, da je ona najsavršenije 


društvo. Pa kao što milost Božja neprispodobivo nadvisuje narav, 
.-a vječna dobra vremenita, tako i svrha, koju Crkva ima i za kojom 

ona teži, uzvišenija je i neprispodobivo nadilazi i najplemenitiju 
svrhu svakog drugog društva. Ona je stoga obzirom na taj toli sveti 
cilj i na sredstva, koja posjeduje a koja su odredjena za postignu- 
će toga cilja,društvo svrhunaravsko, a u koliko se sastoji od ljudi, 
ljudsko. Zato se i predočuje u sv. Pismu kao društvo savršeno i 
naziva se naime: kuća Božja, grad sveti, grad na brdu postavljen, 
kraljestvo Božje, kraljestvo, koje je podigao Bog i koje će trajati 
uvijeke, tijelo Kristovo, otajstveno ili duhovno, ali živo, sastavljeno 
iz članova mnogih, a ti članovi ne imaju jednog istog čina, sastav- 
ljeni i sjedinjeni među sobom i s glavom, koja s člancima i cjelom 
tijelu zapovjeda i upravlja. A kako smo gore spomenuli, nije 
moguće ni zamisliti, da bi moglo opstati jedno savršeno društvo 
bez glave, bez vlasti. Morao je dakle, gospodin .. postaviti 
svojoj Crkvi vrhovnog glavara. 

A što bi bilo s jedinošću Crkve, kada ona ne bi imala svoga 
vrhovnog poglavara? Ne bi mogla bez sumnje ostati jedna i cije- 
la, nego bi se raspala u bezbroj općina, koje bi jedna uz drugu 
bile, ali jedna od druge neovisne i bile bi slične savezu država, u 
kojemu bi svaka zemlja, svaka pokrajina imala svoga neovisnog 
glavata a to se protivi pojmu Crkve; jer je Isus hotio, da njego- 


-—va Crkva bude jedna velika zajednica, cjelina poput vojske dobro 


uređene, u kratko jedna crkva. S toga ju je On prispodobio s 
kućom, lađom, ovčinjakom i kraljestvom. 

Osim toga bez vrhovnog poglavarstva nije moguće, da se 
sačuva i uzdrži jedinstvo u vjeri; a ovo je najviše bilo Našemu 
"Gospodinu na srcu. Crkva je imala okupiti sve narode u svoje 
krilo, a obzirom na ljudske zle sklonosti, na ljudsku nestalnost i raz- 
liku u shvaćanju, moglo se je predvidjeti, da će u toj velikoj Zajed- 
nici nastati razna i suprotna mišljenja o istinama vjerskim, osobito 
onim, koje su duboke i neshvatljive, a potom prepirke i svađe. A 
neminovne posljedice tih sporova bile bi, da bi nestalo svakoga 
jedinsiva u vjeri, nastale bi nove vjerske sljedbe i tako bi Crkva 
propala, Bilo je dakle upravo nuždno, da ima Crkva vrhovnog 
poglavara i učitelja, koji će sumnje i sporove riješavati, i čijem će 
se sudu svi bezuvjetno pokoravati. Ovo priznaju i protivnici naše 
Crkve. Jedan od njih veli: ,Je li bila svrha Isusova, da sve svoje 
po cijelom svijetu rasute štovatelje sakupi u jednu obitelj Božju, 
slijedi, da.to vidljivo društvo također mora imati vidljivu vrhovnu 
glavu; jer vidljiva Crkva bez vidljive glave, bila bi pola, a ne cijelo 
tijelo. Na svoju najveću štetu crkva protestanska toga je lišena 

uvijeta, za tako drušivo toli mužna. Odaile tako mnogi razdori i 
pr 
skorom propasti“ — Vrhovno poglavarstvo najjača je potpora i 
oslon Crkve, ono je središte vjerskog a dosljedno i njezina jedinst- 
va. O tom prekrasno govori sv. Krisostom: Oduzmeš li lađi kor- 
milara. to znači lađu pusriti propasti; uzmeš li vojsci vojskovođu, 
znači neprijatejima predati vojnike; kad ne bi bilo u državi vladara, 
ljudi bi se međusobno utamanili. Što čini kućna greda, to čini 
vladar u državi; pak kao što se stijene same od sebe sruše, od- 
straniš li gredu, tako moraju i kuće, države i narodi pasti u ras- 
puštenost, je li vladar državi oduzet Na isti način bi palo jedin- 
stvo u crkvi, kad bi joj manjkala vrhovna glava, središte jedinstva.“ 

Iz ovoga vidimo jasno, da Crkva nije mogla biti bez vrhovne 
glave, ako je htjela svojoj uzvišenoj zadaći udovoljiti: ljude uzga- 
jati, posvećivati i voditi u vječno blaženstvo. 

Gospodin Isus Krist, Kralj neba i zemlje, On uvijek ostaje 
kralj i vrhovna glava svoje Crkve, kako to veli Apostol: ,,Mi .ima- 
demo takvog velikog svećenika, koji sjedi na desno prijestola_Ve- 
ličanstva na nebu.“ (Jev. 8. 1,); a sv. Petar: ,Bili ste kao lutajuće 
ovce, a sada ste obraćeni k Pastiru i Biskupu duša vaših; «naime 
Kristu Gospodinu vašem“(1 Pet. 2, 25,). Ali On, kad.je uzašao na 
nebo, nije više vidljiva, nego nevidljiva vrhovna glava; jer On ne 
živi više vidljivo među nama, kao što je jednom živio. A Crkva 
treba vidljivu glavu, jer je ona sama nešto. vidljiva. Ne sastoji se 


ona iz duhova, nego iz ljudi, a ljudi nisu nevidljivi; ona je veliko - 


društvo ljudi, koje može svatko vidjeti. Imade ona nešto i nevidlji- 
va, naime istine vjerske, sredstva milosti i vlast svojih pretpostavlje- 
nih. Ali i to nevidljivo, mora, da se ljudima može priopćiti, iz 
svoji nevidljivosti izaći i uzeti vidnu priliku. Vidljive moraju biti 
istine vjere; to jest mora neko biti, ko ih navješta, inače ne bi ni- 
itko mogao doći do znanja tih istina. Vidljiva moraju biti i sreds- 
tva: milosti, inače se ne mogu dijeliti, već po vanjskom, vidljivom 
znaku Sakramenata. Napokon vidljiva mora biti vlast, što ju je 
Gospodin dao poglavarima svoje Crkve, jer oni svoje odredbe ne 
mogu drugčije očitovati, nego vanjskim znakom, riječju ili pismom. 
Jer je Crkva vidljivo društvo, jasno je, da i njezina vrhovna glava 
mora biti vidljiva; glava ne može biti od posve drugog bitstva, ne- 
go su članci — tijelo. 

I zaisto Gospodin Isus postavio je svojoj Crkvi vrhovnog 
vidljivog glavara, postavio sebi Namjesnika, koji će mjesto Njega i 


irke, koje su u njoj odmah u početku zavladale i prijetile joj 

u Ime Njegovo Crkvom upravljati. A taj vrhovni glavar jest Petar. 
— Jasne su riječi sv. Pisma, koje nam tu istinu dokazuju. Kada je 
jednoga dana Gospodin Isus upitao svoje učenike, što oni drže 
ko je On, odgovori Mu Petar:,Ti si Krist, Sin Boga živoga.“ Na ovo 
Isus reče Petru: Blago tebi Simone, sine Jonin; jer tijelo i krv ni- 
su ti to objavili, već Otac moj, koji jena nebesima. I ja tebi kažem, 
Ti si Petar i-na toj pećini sazidat ću Crkvu svoju i vrata _paklena 
ne će ju nadvladati. | tebi ću dati ključeve kraljevstva nebeskoga. 
I što god zavežeš na zemlji, bit će zavezano na nebesima; i što 
god razriješiš na zemlji, bit će razriješeno i ma nebesima.« (Mai. 
16, 16,—19). Razmotrimo dobro ove riječi našega Gospodina. Jer 
je Petar otvoreno ispovijedio tko je lsus; i Gospodin njemu kaže, 
tko je on. Ti si Petar, vćli mu, to jest pećina. A zašto je on pećina ? 
Zato, da bude temelj Njegovoj Crkvi »I na toj pećini, veli, sazidat 
ću svoju Crkvu.“ Petar je onaj stanac kamen, ona stijena, na 
kojoj je imao Isus sazidati svoju Crkvu. Ono, što je temelj zgra- 
di, to je Petar, Crkvi. Na temelju počiva sva zgrada, tako i na Pe- 
tru počiva jedinstvo Crkve, sva njezina težina «I na toj pećini». 
To jest: Na tebi kao tvrdoj pećini sagradit ću svoju Crkvu. Veli 
Gospodin.to njemu samom, da njega kao prstom naznači i pokaže, 
da ječon, i niko drugi, temelj ili peĆina, na koju će postaviti svo- 
ju Crkvu, da je on onaj muž, kojemu će dati ključeve od kraljev- 
stva nebeskoga; »Sazidat ću svoju Crkvu,« to jest: Na tebi ću, 
Petre, postaviti svoju Crkvu, svu zajednicu vjernika, koju će sači- 
njavati svi, koji će god u me vjerovati, sve naime ovce i svi jaganj- 
ci svega moga stada; od njih ću kao od živa kamena sastaviti 
duhovnu zgradu, a toj zgradi bit ćeš ti nepokolebivi temelj, poput 
klisure. Ovim riječima postavljen je Simon Petar za vrhovnog gla- 
vara ili svećenika sv. Crkve, zaodjenut po Božjem pravu prven- 
stvom časti i vlasti ne samo glede nauka i ćudorednosti, nego i 
glede crkvene stege, da sam i po svojim nasljednicima Crkvu Isu- 


sovu kroz sva vremena naučava, ravna i upravlja. Sve se to sadržava 


u pojmu, da je Petar postavljen Crkvi za temelj. A temelj je čest 
glavna; jer kao što je tijelu glavna čest glava, tako je zgradi te- 
melj čest glavna; čest, koja sve ostale drži, na kojoj se sve 
ostale osnivaju, na koju se sve ostale oslanjaju i o njoj ovise; 
čest, koja sve ostale česti u jednu cjelinu svadja i spaja. >)I 
vrata paklena ju ne ću madvladati«. To jest: Proti Crkvi 
Kristovoj dizat će se neprestano i vojevati sile paklene sa svojim 
pristašama; a to su: krivovjerci, odmetnici, i svi drugi neprijatelji i 


progonitelji Isusa Gospodina i Njegove Crkve. Ali je nikada ni u 
vjeri, ni u ćudorednosti ni u stezi crkvenoj ne će prevladati; ona 
če ostati nepobjediva sve do konca svijeta, a dosljedno ostat će 
am čvrst i neuzdrman i njezin temelj, t.j. sv. Petar u svo- 
ednicima. Tako će eto Petar oslaii sve do konca svijeta 
jiva pećina, temelj Crkve; on će ostati do konca svijeta 
vrhovna glava Crkve i ujezin vodja u borbi, 

»I tebi ću dati ključeve kraljevstva nebeskoga,“ nastavlja Gos- 
podin. Prije govori kao graditelj, sada govori kao kralj, koji mje- 
sto sebe postavlja poikralja — namjesnika, Ključevi znače vlast 
najvišu i potpunu kraljevstva ili Crkve Kristove, koja je najviša 
moć reda i vlasti prema svima vjernicima Kristovim. Ključevi su 
znak najviše vlasti; zato su običavali ključeve predavati kraljevima 
ili vladarima. Jer ko ima ključeve od kuće ili grada, smatra se 
gospodarom kuće ili grada, pa može, koga hoće pustiti u kuću ili 
grad; može, kome hoće, otvoriti ili zatvoriti, to jest koga izbaciti 
iz kuće ili grada. U tom smislu Spasitelj sam tumači značenje 
ključeva, veli naime: ,l šio god svežeš na zemlji, bit će svezano 
i na nebesima.“ Kraljevstvo nebesko znači tu Crkvu, koja je kra- 
ijevstvo Krislovo na zemlji. A zove se Crkva kraljevstvo nebesko, 
jer je njezina zadaća, da svoje gradjane pripravlja za nebo, što -je 
protivno kraljevstvima zemaljskim, kojima je glavna svrha, da gra- 
đani njihovi postignu sreću vremenitu. A i zato se zove kraljev- 
.stvo nebesko, da se naznači, da je Petrova vlast duhovna; da se 
proteže na duhovne stvari, a na vremenite samo u toliko, u koliko 
su nužne ili korisne za postignuće duhovnih. 

A vlast ključeva, ili vlast svezati i razriješiti, što ju Gospodin 
dade Petru za svu svoju Crkvu, za sve svoje kraljevstvo, u kojem 
su svi gradjani bez izuzetka podvrženi Petru, jest vlast zadržavati i 
oipuštati grijehe, zadavati i otpuštati pokore, razriješavati zavjete 
i prisege, izdavati zakone, odredbe i zaključke, kojima se svi poko- 
ravati moraju, opominjati i koriti, tvrdoglave i otporne kazniti i iz 
Crkve : isključiti. — Ovu je vlast, istina Gospodin dao i drugim 
Apostolima i njihovim nasljednicima biskupima; ali djelomično. i 
ovisno o Petru, i to tako, da je od vrhovnog ugleda Petrovih na: 
sljednika poticala, kao od središta i vrutka. Jedino Petar bio je 
izabran za temelj Crkve, jedino njemu preda Isus ključeve svega 
svoga kraljevstva, jedini je dakle on vrhovni glavar cijele Crkve. 

Ovu vrhovnu vlast, što ju je obećao božanski Spasitelj Petru, u 
istinu mu je i predao. A to se dogodilo, kad se je Gospodin. pos- 


de 

lije svoga Uskrsnuće ukazao učenicim 
retskom. I iza toga kako je s njima blagovao, reče Petru: Simone. 
sine Ivanov, ljubiš li me više od ovih?“ .On odgovori: Oospodine, 
Ti znaš, da Te ljubim“ A Isus mu reče: Pasi jaganjee moje.“ Isto 
ga upita i drugi put te mu reče: »Pasi jaganjce moje“ A kad ga 
upita treći put: ,,Simone Ivanov, 


] i ljubiš li me,“ Petar se ožalosti, pa 
Mu odgovori pun poniznosti: ,Gospodine, Ti sve znaš; Ti znaš, da Te 
ljubim.“ I reče mu: Pasi ovce moje (Iv. 21, 15-17). Gospodin je 


dovršio djelo otkupljenja, imao za kratko poći Ocu Svome nebes- 
kome pak je trebalo, da Petru kao svome namjesniku preda svu 
vlast nad svojom Crkvom. I kad je triputa od Petra dobio za zalog 
vjernosti i ustrajnosti trostruku ispovjest ljubavi prema sebi, povje- 
ri mu onda cijelo svoje stado: jaganjce i ovce, — djecu i majke, 
podložnike i predstojnike — da to stado čuva, da ga brani od vu- 
kova, da se za stado brine i da ga pase. Tako je Gospodin uči- 
nio Petra vrhovnim glavarom svoje Crkve. 

Sv. Petar je ovu najvišu vlast uistinu i vršio te su ga i apostoli 
i vjernici“ priznavali kao: vrhovnog glavara. Kad je Isus uzašao na 
nebo, Petar je odmah preuzeo upravu Crkve u svoje ruke. On prije 
dolaska“Duha svetoga, ustaje među sabranim učenicima te određuje, 
da se mjesto Jude izdajnika izabere: novi apoštol. Ovo navodeći sv. 
Ivan Krisostom veli: ,Petar uviđa, da mu je stado povjereno, i kao 
prvi u društvu, počima uvijek prvi i da govori.“ A na dan Duhova 
on prvi ispred apostola istupa i sakupljenom mnoštvu riječ Božju 
navješta i obrati do 3000 židova. Na ovo primjećuje isti sveti nauči- 
telj Krisostom Petar je bio usta sviju, ona pak jedanaestorica sta- 
jali su uz njega i svojim svjedočanstvom potvrđivali njegove riječi.“ 
On izriče nad Ananijom i Safirom kaznu. Petar se osobito ističe kao 
vrhovni poglavar Crkve, kad određuje, da se i poganima ima navi- 
ještati riječ Božja, i on prvi poganina, satnika Kornelija pouči i krsti; 


a svojim na jezeru Geneza- 


-onje, koji svečano izjavljuje, daje Gospodin pozvao i pogane kao i Ži- 


dove, da budu članovi njegove Crkve, da uzmognu postići vječno spa- 
senje.  (Djel. Ap. 10—11.) Kad su apostoli imali prvi crkveni sabor 
u Jerusalemu, da riješe sporove, što su nastali zbog vršenja židovskog 
obrednog zakona; Petar prvi ustaje i govori, da kršćani nijesu dužni 
vršiti toga židovskog zakona, i to cijela skupština prihvaća. (Djel. 
Ap. 5). Pavao, koji je među apostolima tako veliko ime imao, posje- 
tio. je Petra, i ostao kod njega, kako,sam piše u svojoj poslanici Ga- 
laćanima, 15 dana, da mu kao prvaku apostola iskaže svoje štovanje i 
da od njega primi upute za daljnje svoje apostolsko djelovanje. Na 


do 


ova opaža sv. Ambrozije: ,Njegova težnja, da vidi Petra, bijaše do- 
stojna, jer je ovaj bio prvi među apostolima, na kojega je Spasitelj 
prenio vodstvo Crkve,“ (Gal. 1, 18). 

A od velikog je znamenovanja i važnosti također okolnost, da i 
sveti evanđelisti Petra uvijek na prvom mjestu navode, kad god spo- 
minju bila sve ili samo neke apostole. Tako na primjer: ,Imena dva- 
naest apostola jesu ova: Prvi Simon nazvan Petar itd“ (Mat. 10, 2.) 
»Simon i koji su bili s njime“ (Mark. 1, 36.) ,,Petar sa jedanaestori- 
com.“ (Dj. Ap. 2, 14.) .Pelar i apostoli.“ (Dj. Ap. 5, 29.) A kako 
je Petar uvijek na prvom mjestu, tako je Juda izdajnik na zadnjem. 
Ovaj postupak sv. evanđelista ne možemo pripisati pukom slučaju, 


pogotovo, kad znademo, da se oni ovog reda ne drže uvijek, kad na- , 


vode ostale apostole; osim toga Petar nije bio dobom najstariji, kako 
to navode sv. Oci, a nije ni prvi bio pozvan za apostola. Ostaje dakle, 
kao jedino pravi razlog, što je Petar bio od Gospodina postavljen vr- 
hovnim glavarom sve Crkve. To su evanđeliste htjeli da istaknu, pa 
ga zato uvijek na prvom mjestu spominju. 

Za ovu nam istinu svjedoči i cijela kršćanska predaja. Origen, 
jedan od najvećih i najstarijih crkvenih pisaca, veli: ,Petru je najviša 
vlast nad stadom predana i na njemu kao na pećini crkva je sazida- 
na.“ «Euzebij, u svojoj crkv. povijesti kaže: Petar apostol, Galilejac, 
prvi veliki svećenik kršćana.“ On naziva Petra velikim svećenikom 
kršćana, da istakne, da Petar nije bio biskup jednog grada, kao npr. 
sv. Jakov apostol, za koga veli, da je bio prvi biskup Jerusalema, ili 
Evodij, za koga kaže, da je bio prvi biskup Antiohije, nego da je on 
bio vrkovni svećenik cijele Crhve. Isti crkv. pisac kaže za Petra da je 
najviši od apostola, zove ga najodličnijom vrhovnom glavom, vo- 
dom kršćanske vojske. — Sve su to izrazi, kojima hoće da naznači 
najvišu vlast Petrovu u Crkvi. A sv. Krisostom veli: ,Sin Božji uči- 
nio je ribara pastirom i vrhovnom glavom Crkve, da ostane nepo- 
mičan usred tolikih oluja.“ Sv. Ciprijan piše: ,Na njemu jedinom 
utemeljuje Krist svoju Crkvu, njemu predaje svoje ovce, da ih pase.“ 
Prvenstvo daje sv. Petru, da se vidljivom učini jedna Crkva Kristova 
i jedna učiteljska stolica.“ 


A budući da Crkva Kristova imade opstojati sve do konca svi- ' 


jeta: ,I vrata paklena neće ju nadvladati,“ to i njezin temelj, na kojem 
ona počiva, mora ostati nepomičan do konca svijeta. Jer, kad bi 
nestalo temelja, srušila bi se i zgrada. Temelj pak, na kojem je Crkva 
sazidana, jest sv. Petar. Petar, dakle, mora uvijeke živjeti. Nadalje, 
Crkva Isusova ima biti stadom; u kojem su u svako doba sakupljene 

ovce Kristove, to onda mora biti i pastir, A za vrhovnog pastira toga 
čitava stada, postavlo je Gospodin sv. Petra. Petar stoga ne smije 
nikad prestati biti vrhovnim Pastirom, jer ne bi više bile ovce Isusove one, 
koje bi slijedile drugoga pastira, kojega nije Isus postavio, Prema tome 
Petar mora da uvijek u Crkvi živi; a živi u svojim zakonitim nasljed- 
nicima, kako to sv. Oci i crkveni sabori zgodno ističu. ,Ostaje odred- 
ba istine,“ veli sv. Leo Veliki, ,i sv, Petar živi u podijeljenoj mu 
jakosti kao pećina i ne pušta kormila Crkve iz ruku.“ Nasljedni- 
ci sv. Petra jesu Rimski biskupi ili Pape. Prema tome vrhovna ona 
vlast, što ju je božanski Spasitelj dao sv. Petru, prelazi na njego- 
ve nasljednike — Pape. Papa je stoga vrhovni poglavar, vrhovni Pas- 
tir čitave Crkve Isusove, on ima vrhovnu vlast nad svom Crkvom, nad 
svim Njegovim stadom. 

Kršćanstvo je od vajkada priznavalo Papu kao nasljednika sv. 
Petra, za vrhovnoga poglavara cijele Crkve te su mu vjernici vazda 
iskazivali odanost, ljubav i štovanje. Predaleko bi nas odvelo, kad bi 
navodili mnogobrojna svjedočanstva sv. Otaca za dokaz gornje tvrdnje, 
Već sv. Ignacij mučenik, učenik apostolski, koji je iza sv. Petra_ bio 
drugi biskup u Antiohiji, naziva Crkvu u Rimu ,predstojnicom saveza 
ljubavi“, 'to jest kršćanstva, i tim priznaje, da je rimski Papa vrhovna 
glava "Crkve; Sv. Irenej, u drugom stoljeću piše, ,da se može sve kri- 
vovjerce pobiti naukom rimske Crkve, jer se s njome sve Crkve sla- 
gati moraju; a to radi njezine prednosti — prvenstva.“ 

Sv. Ciprijan u trećem stoljeću veli: ,Na Petru je cijela Crkva 
radi jedinstva utemeljena; taj apostol je izvor i središte cijele crkve, 
svoju prednost je prenio na rimsku Crkvu; stoga je biskupska stolica 
njezina, stolica Petrova, Crkva rimska je prva i najodlučnija Crkva; 
s njezinim biskupom moraju svi biskupi u svezi biti.“ I opet isti sv, 
Otac govori: ,U zajednici biti s Kornelijom — Papom — jest biti u 
zajednici s rimskom Crkvom.“ Tako i sv. Jeronim u četvrtom stoljeću 
piše papi Damasu: ,S nasljednikom ribara i učenikom Kristovim ja 
govorim . . .. S tvojom svetosti, to jest, sa Stolicom Petrovom sam u 
zajednici . . . Na ovoj pećini, da je Crkva sazidana znam ... A kao 
dokaz, da je neko katolik, jest to velikom svecu, ako: drži sa sv. Sto- 
licom: ,Onaj je moj,“ veli ,koji je s Petrovom Stolicom,“ A sv, Au- 
gustin veli, da je u rimskoj Crkvi uvijek postojalo prvenstvo apostol- 
ske Stolice i tvrdi, da onaj nije katolik, koji ne drži s rimskom vje- 
rom: ,Ne može se vjerovati, da imaš pravu katoličku vjeru, ako kažeš, 
da ne treba držati rimsku vjeru.“ 

Ne svjedoče samo sv. Oci i pisci, nego i crkveni Sabori, da je 

Papa vrhovni poglavar cijele crkve, Već na prvom općem saboru u 
Niceji bilo je priznato i prihvaćeno, da je rimska Crkva uvijek imala 
prvenstvo. U Biež. pak Saboru, poslanik Papin Filip svećenik čita iz- 
javu, koju svi Oci Sabora usvajaju: ,Niko ne dvoji, nego je svima 
stoljećima poznato, da je sv. Petar, knez i glava Apostola, stup vjere 
i temelj katoličke Crkve, primio od Gospodina Isusa Krista, Spasitelja 
roda ljudskoga, ključeve kraljevstva, da mu je dana vlast razriješiti i 
zadržati grijehe, koji još jednako u svojim nasljednicima živi i vlast 
vrši.“ U saboru Kalcedonskom Oci još jasnijim riječima priznaju pr- 
venstvo Papino i njegovu vrhovnu vlast. Kad se je pročjtala poslani- 
ca Pape Leona Velikoga, oci su uskliknuli: Petar je po Leonu govo- 
rio. I oni nazivaju Papu veliki svećenik cijele Crkve. A u listu, što 
su ga iz Sabora poslali Papi Leonu Velikom vele: ,Dioskur se je ogri- 
ješio i o Tebe, kojemu je povjerena briga za vinograd, to jest pastir- 
ska služba nad cijelom Crkvom. Sebe pak nazivaju ,sinovi“ a Papu 
»Svojom glavom.“ Tako u Saboru Carigradskom II! sabrani oci:xreg iz- 
javljuju svečano: ,,S nama se je “borio veliki svećenik; jer smo imali 
na svojoj strani njegova nasljednika na stolici . . . vidio se je papir i 
crnilo — pismo papino — ali po Agatonu — Papi — Petar je govo- 
rio.“ U obrascu izpovjesti, što ju je početkom 6. stoljeća sastavio 
Hormizda, a koju su prihvatili-i potpisali i car Justinian i Epifanij, 
Ivan i Mena carigradski .patrijarhe, nalazi se vrlo jakim i jasnim riječi- 
ma istaknuta istini: Ne može se preći "preko riječi Gospodina našega 
Isusa Krista, koji veli: Ti si Petar i na ovoj pećini sazidat ću Crkvu 
svoju. Što je tu kazano, potvrđuju činjenice: da se je naime uvijek 


na Apostolskoj Stolici' sačuvala bez ljage katolička vjera.“ A u Sabo- - 


ru Florent. postaviše i potpisaše oci i istočne i zapadne Crkve, kato- 
ličku nauku o vrhovnoj vlasti rimskog Pape, kao članak vjere ovim ri- 
ječima: ,Mi odlučujemo, da sv. Apostolska Stolica, rimski Papa, imade 
vrhovnu službu nad cijelim svijetom i da je rimski papa nasljednik sv. 
Petra, prvaka apostolskog, i pravi namjesnik Kristov i glava cijele 
Crkve, otac i učitelj svih kršćana, i da je njemu u osobi sv. Petra od 
našeg Gospodina Isusa Krista dana potpuna vlast cijelu Crkvu pasti, 
vladati i voditi, kao što se sadržaje u svetim odlukama i raspravama 
općih Sabora.“ ' 

Napokon i to jasno dokazuje vrhovnu vlast rimskog Pape nad 
cijelom Crkvom, što su Pape uvijek izdavali odluke za cijelu Crkvu i 
svaki, koji se nije htio pokoriti njihovim odlukama, bio je smatran: od- 
metnikom. — Kada je u vrijeme sv. Ivana apostola nastao veliki spor 
među kršćanima u Korintu, oni se nisu obratili na sv. Ivana apostola, 


—_ 17 — 


već na papu sv. Klementa, koji je bio treći nasljednik sv. Petra. U 
drugom stoljeću došao sv. Polikarpo biskup iz Smirne i učenik sv. 
Ivana apostola u Rim, papi Anicetu, radi svetkovanja Uskrsa, Kad pak 
biskupi u Aziji ne htjedoše napustiti običaja, da uskrsni blagdan svet- 
kuju na isti dan, kad i židovi, papa Viktor zaprijeti im, da će ih izop- 
ćiti. Slično nalazimo i u poznijim stoljećima. Sve ovo jasno dokazuje, 
da je rimski Papa nasljednik sv, Petra, da je namjesnik Isusov na 
zemlji, veliki svećenik svih kršćana, Otac i naučitelj cijele Crkve, vr- 
hovni Pastir svega stada Gospodinova. Tako je i sada slavno vlada- 
lući sv. Otac Papa Pio XI. pravi nasljednik sv. Petra, on posjeduje 
onu istu vlast, koju je Isus dao sv. Petru nad svom Crkvom svojom. — 
Otvorimo povjest i prebrojimo sve pape redom, vidjet ćemo, kako 
slijede jedan za drugim neprekidno dok dođemo do sv. Petra, koga je 
sam. Gospodin Isus posfavio vrhovnim poglavarom svojoj Crkvi. Mo- 
žemo navesti imena svih Papa, početak i konac njihova vladanja. Ovaj 
neprekidni red nasljedstva, ovaj slijed. od tolike je važnosti, da je već 
sv. Augustin u svoje doba rekao: ,Uz katoličku Crkvu veže me nepre- 
kidni. slijed biskupa počam od apostola 'Petra, kojemu je povjerio Isus 
svoje stado, do sadašnjeg Pape.“ A tako su i biskupi zakoniti nasljed- 
nici Apostola, i od njih su primili onu trostruku službu, koju je njima 
Gospodin Isus. dao s tim, da ju oni predadu svojim nasljednicima. Jer 
svaki biskup može imenovati onoga biskupa, koji ga je posvetio i pa- 
pu koji ga je imenovao ili kao: katoličkog biskupa potvrdio i radi toga 
su biskupi -s apostolima u svezi i od njih izvode svoje poslanje. S 
toga sv. Irenej dovikuje krivovjercima: _,Što se nas tiče, mi možemo _ 


. izbrojiti one, koji su od Apostola postavljeni biskupima crkve i njiho- 
* . ve nasljednike sve do našega vremena . . .“ 


“Sad će glam predragi vjernici biti.jasan ovaj članak apostolskog 


+ Vjerovanja, koji glasi: Vjerujem svetu katoličku Crkvu, “To jest: Mi 


vjerujemo i ispovjedamo,-da imade prava Crkva; a ta prava Crkva je- 


.su. svi vjernici, koji ispovjedaju jednu te istu vjeru, primaju jedne 
“te iste Sakramente i priznaju jednog vrhovnog glavara sv. Oca Papu 


u. Rimu i njemu podređene biskupe. Vjerujemo, da je ova Crkvu-u- 
stanovio Gospodin Isus i On joj dao i uredbu; ona je jedna samo i 
jedinstvena;,, Jedan Bog, jedan Gospodin, jedan Isus Krist, jedna vjera, 
jedno krštenje.“ A ustanovio. je Gospodin jednu.i jedinstvenu Crkvn, što 
je hotio, da svi vjernici, koji Njegovo sv. Ime priznaju, budu kano jedna . 


.obitelj, obitelj Božja, najsvetijim i najtjesnijim vezama vjere; ufanja i 


ljubavi sjedinjena, da budu svi jedno te isto tijelo, kojemu je glava 
nevidljiva sam Gospodin Isus, a-vidjiva sv, Petar i njegov nasljednik 

sv. Otac Papa u Rimu, jedan te isti duh, to jest da svi imadu jedno 
te isto mišljenje, jednu te istu volju. 

U tom stoji eto ono divno jedinstvo Crkve, onaj čudesni znak 
po kojem se sigurno i u svako doba može poznati da Crkva nije 
djelo ljudsko, nego djelo Božje, djelo Sina Božjega! 

Tu mi se dižu misli, i sa svetim ushićenjem gledam neizmjerno 
stablo, koje se diglo ćak do nebesa, a svoje grane razastrlo po svim 
krajevima zemlje. To je Crkva Isusa Krista, Crkva katolička, prekrasna 
u svojoj glavi i svojim udima; čije su granice, granice svijeta.  Podite 
od krajnih granica Azije i Afrike, pa sve do sjevernih ledenih krajeva 


i sve do zadnjih zapadnih otoka, svuda ćete naći katolike, koji jednu | 


te istu vjeru ispovjedaju, jedne te iste Sakramente primaju, jednih se 
te istih predaja drže, i sve ih jedna te ista zajednica veže, svi jedno te 
isto pravilo života drže: gledajte kako se usred kruga zemaljskog u Ri- 
mu, iome negda središtu neznaboštva, a sada središtu kršćanstva, diže 
stara stolica kršćanstva, stolica sv. Petra, na kojoj sjedi poglavar biskupa i 
svećenika, Otac te velike obitelji, Pastir bezbrojnih ovaca i jaganjaca, 
koji se za sve svoje ovce očinski brine, koje sve tako različite, narod 


nošću i jezikom, pod svojom duhovnom vlašću sjedinjuje, i sve jednakom | 


ljubavi grli, vodi i upravlja! Kod toga pogleda zar se ne će svakom: 
oteti usklik: Veliki Bože, to je Tvoja sveta Crkva, jer -ona možersamo 
Tvoje djelo biti! Tu vidimo ispunjenu riječ Sina Božjega: Jedan ovči- 
njak, da u se primi sve narode, i jedan Pastir, koji to neizmjerno sta- 
do vodi i pase! Sada razumijem, zašto je samo: Petru rečeno: Pasi 
moje jaganice, pasi moje ovce; moje jaganjce, to jest, sve vjernike; 
moje ovce, to jest, moje pastire. Sad nam ne treba više pitati: što je 
onaj grad, koji je na brdu, koji sve vrhunce nadvisuje, postavljen da 
ga svi vide. Taj grad, o sv. Petre, to je tvoja stolica, to je Rim, koga 
si ti osvojio i svojom krvlju posvetio, postao središte i prestolnica ka- 
toličkog svijeta! Sada nam je i to jasno, zašto je narod odabrani sta- 
roga zavjeta, koji je bio slika naroda novoga zavjeta, imao samo je- 
dan hram, jedan zakon, jedno svećeničko pleme i jednog vrhovnog 
svećenika. Sve nam to predstavlja Crkvu s njezinim čudovitim jedin- 
stvom vjere, žrtve, svećenstva, i jednog vrhovnog svećenika, Ništa, o 
sveta Crkvo nije moglo toga jedinstva slomiti, u kojem je tvoja slava! 
Tolike se oluje proti tebi digoše, tolika krivovierstva, toliki razdori: 
ali Te ipak nisu uzdrmali. O njima se moglo reći: Od Tebe otpado- 
še, ne imaju dijela s Tobom. Ti ih, istina, sažaljuješ, i moliš za njih, 
Ti ih pozivaš, da se vrate u Tvoj naručaj, u tvoje krilo.. Ali povratili 


se ili ne, Ti ćeš ostati uvijek jedna samo predraga Zaručnica Isusova,' 

koja si iz Njegovog presvetog boka proizašla, i za koju je On sama 
gebe žrtvovao, da Te očisti i posveti, da Mu uvijek ostaneš sveta i 
vjerna djeliteljica tajna Božjih, jedna Majka svih živućihi. 

Što slijedi, predragi vjernici, iz svega, što do sada rokosmo? To, da 
sve druge vjerske družbe i crkve, koliko ih god bilo, nisu prave crkve . 
Kristove, i ne polaze od Apostola. .One su s vremenom nastale; a, 
nastale su tako, što su otpale od katoličke Crkve, s kojom su u poče- 
tku bile jedno. Nastale su dakle kasnije. A znademo, tko siu bili oni. 
ljudi, koji su te crkve ustanovili, a:i uzrok, zbog kojega.su od katoli- 
čke Crkve otpali. U početku su vjerovali i držali sve, što naša sveta 
Crkva naučava. A kad su otpali, počeli su drugo vjerovati i naučava- 
ti. . Mogu li onda biti to crkve Isusove? Tako se i u najnovije vrijeme 
pojaviše ,novi apostoli“ koji su počeli obilaziti i smućivati vjernike 
govoreći: kako oni sve vjeruju, što vjeruje i naučava katolička Crkva; 
samo što ne priznaju Papu i rimsku Crkvu, te hoće da osnuju crkvu 
narodnu. 


To su, predragi, oni lažni proroci, zavoditelji duša, od kojih nas 
opominje naš Gospodin, da ih se čuvamo. U Crkvi je bilo uvijek ot- 
padnika i bit će ih. A uzrok. da koji katolik oipane od vjere, je- 
sui u prvom redu: oholost, taština te razuzdan život. Sv. Petar označuje 
otpadnike, koji siju bludnje i opačine, kao ljude pune putenosti i ne- 
pravde i kao djecu proklestva (2 Pet, 2) A sv. Pavao veli da su neki 
odbacili dobru savjest i vjeru izgubili (1 Tim. 1, 19). Ovakovi ljudi 
mrze vjeru, jer ona otkriva i osudjuje njihova zla djela. Mrze Crkvu, 
jer u svojoj taštini i pokvarenosti ne mogu da podnesu njezine stege, 
njezinih strogih propisa. Ona naučava i traži od vjernika, da svet ži- 
vot provode, da mrtve svoja putena nagnućaj da izbjegavaju oholost, 
nečistoću i druge opačine; a da budu poslušni, ponizni, blagi, čisti i 
da svoje vjerske dužnosti savjesno vrše. A to oholi i puteni čovjek ne 
može da podnese. Povjest nam svih vremena svjedoči, da su upravo 
ovo bili uzroci, zbog kojih su otpali svi, koji su god otpali od Crkve. 
Ispitajte život onih, koji u zadnje vrijeme otpadoše od vjere, pa ćete 
vidjeti, što ih je dovelo do toga strašnog grijeha. Otpali su i neki 


. svećenici i redovnići, a samo za to, da se mogu svojim niskim i ružnim 


strastima podati. Prihvatili su novu vjeru, da ubiju svoju savjest te da 
onda mognu nesmetano razuzdan život nastaviti. Nije se nikad dogo- 
dilo, da je dobar i krjepostan katolik od Crkve otpao. Dobro veli 
sv, Augustin, crkveni naučitelj:, Svijet ne bi bio u nevjeri, da nije ne- 
čist“. Dobar. katolik ljubi svoju vjeru, ona ga prosvjetljuje i jači u 
borbi ovoga života, donosi mu utjehu u bolima, preobrazuje njegove 

suze, daje mu sveli mir te ga napunja nadom u blaženi i vječni život. 

Kad bi katolička vjera dopuštala opaku čovjeku, da živi kako 
hoće, kad bi ona bila ravnodušna prema tome, kako ko živi, kad ne bi 
nevaljal i griješan život svojih pristaša korila i strogo osuđivala, ne bi 
onda niko od katoličke Crkve otpao Ali njezini su propisi i zahtjevi, 
po Božjčm nalogu takovi, da se ne daju savijati; ona dovikuje jakim 
glasom svima bes razlike: to ne smiješ činiti, to je grijeh! I ona ovih 


svojih riječi ne opozivlje, ne čini nikakove iznimke, pa makar otpale 


i čitave države. 

A mrze odmetnici i napadaju Crkvu i njezine “poglavare, da pri- 
kriju pravi uzrok, zašto su se od Crkve odmetnuli. 

Stoga predragi u Isusu, ostanite uvijek vjerni svojoj svetoj katolič- 
koj Crkvi. Smatrajte za najveću milost, za najveće blago, što vam je 
Bog dao, da ste djeca prave Crkve dok se eto toliki milijuni ljudi, koji 
us izvan nje, nalaze u pogibelji vječnog izgubljenja. Katolička Crkva je- 
dina nosi na sebi prave znakove istine i božanskog svoga utemelje- 
nja. Ona nije od čovjeka; ona je djelo Božje, njezin je utemeljitelj Sin 
Božji. ,,Zato čvrsto stojte uz tu Crkvu i ne otstupajte od nje; ništa ne 
ima jače od Crkve. Nada tvoja je Crkva, spas tvoj je Crkva. Ona je 
viša od neba a šira od zemlje. Ona nikad ne stari, već je uvijek: mla- 
da. Stoga i sv. Pismo naziva ju brdom, da istakne njezinu čvrstoću i 
stalnost,“ riječi su ovo prekrasne sv. Ivana Krizostoma. — Budite me- 
đusobno složni i ljubite se; jer ste članci tijela otajstvenog, kome je 
glava Isus. Stoga ne smije biti među vama svađe, prepiraka i razdora. Vi 
ste djeca one velike obitelji, obitelji Božje, djeca ste sv. Crkve, koja je na- 
ša Majka duhovna, jer smo po njoj preporođeni i po njoj nam dolaze mi- 
losti i svaka blagodat od Boga. Živite stoga, kako to Apostol opomi- 
nje, ,sa svom poniznošću, snoseći jedan drugoga u ljubavi, nastojeći 
jedinstvo duha uzdržati po vezu mira Jedno tijelo i jedan duh, tako 
kako ste pozvani k jednoj nadi vašega zvanja, Budite odani i ljubite 
sv. Oca Papu Pija XI. On je namjesnik Isusov na zemlji, on je vrhov- 
ni poglavar sv. Crkve, vrhovni Pastir i Učitelj, on je otac svih pravo- 
vjernih kršćana. Taj vrhovni glavar je ona nepomična pećina, na kojoj 
počiva sv. Crkva, koje vrata paklena ne će nikad nadvladati. 

Zato molite za sv. Oca Papu, da ga Gospodin čuva i uzdrži, i 
da mu olakša teško breme, te da mu bude u pomoći, kako će izvesti 


sve ono što služi na slavu i čast Božju i na dobro naše sv. Crkve i, 


svega katoličkog naroda. Kao poslušna djeca slušajmo uvijek njegovu 
“pastirsku riječ, i ne dajmo se zavesti raznim mnijenjima bezvjerskog 
svijeta. A imade i u našoj Crkvi, koji ne živu onako kako bi trebalo; 
čuvajte se takih, i ne povodite se za njihovim nevaljim primjerom; 

već gvoj pogled upravite na veliku četu svetaca, što ih je Crkva u 
svako stoljeće dala i njih slijedite. Posvećenje je vaše određenje na 
zemlji; zato vas je Bog i pozvao u katoličku Crkvu, da se posvetite. 
Nastojte stoga biti uvijek bolji, uvijek krjeposnije, uvijek svetiji da 
jednom primite nagradu od pravednog Suca — vječno blaženstvo. 
»Milost Gospodina našega Isusa Krista, ljubav Boga Oca i zajed- 
nica Duha svetoga neka je sa svima nama. Amen. (2 Kor. 13, 13.) 


Banja Luka, dne 2. veljače 1928. 
tf Fr. Jozo, 
biskup. 


(Ovaj pastirski list neka se pročita puku u prvu i narednu 
nedjelju korizme i po potrebi protumači.) 


Broj 242. 


Velečasnom 


dušobrižnom svećenstvu banjalučke biskupije, 


1. Glede posta i nemrsa vrijede odredbe novog Crkve-. 
nog Zakonika. — (Kan. 1250 - 1254. uključivo i Kan. 1245. 8 1.) 

(Sravni Korizmenu Okružnicu iz god. 1920.) 

2. Uskrsno vrijeme započinje, u smislu povlastice, što 
ju je S. C. Concilii podijelila za našu biskupiju Reskriptom 
od 30. siječnja 1926. Prot..N. 755/26., prvom nedjeljom ko- 
rizme i traje do svetkovine Presv. Trojstva. 

(Vidi Glasnik biskupije banjalučke broj 1. iz 1926. god.) 


Banja Luka, dne 2. veljače 1928. 


t Fr. Jozo, 
biskup. 

